VZOREC POGODBE ZA UKREP 1 in 2 

Mestna občina Celje, Trg Celjskih knezov 9, 3000 Celje, ki jo zastopa župan Matija Kovač, matična številka: 5880360000, davčna številka: SI56012390 (v nadaljevanju: občina)

in

_____________________________________ (naziv podjetja), ______________                         (sedež podjetja), matična številka:_______________, davčna številka oz. ID za DDV: SI _________, ki jo zastopa___________________________ (v nadaljevanju: upravičenec)

skleneta naslednjo


POGODBO O 
 DODELITVI POMOČI ZA RAZVOJ GOSPODARSTVA
V MESTNI OBČINI CELJE ZA LETO 2026 ZA MIKRO, MALA IN SREDNJE VELIKA PODJETJA (MSP)

1.

Pogodbeni stranki uvodoma ugotavljata, da je upravičenec z vlogo uspel na Javnem razpisu za dodelitev pomoči za razvoj gospodarstva v Mestni občini Celje za leto 2026 za mikro, mala in srednje velika podjetja (MSP). 

Predmet te pogodbe je sofinanciranje upravičenih stroškov na ukrepu 1 / 2 - sofinanciranje stroškov materialne/nematerialne investicije / komunalnega prispevka.

2.


Pomoč se dodeljuje po pravilu de minimis na podlagi Pravilnika o dodeljevanju pomoči za razvoj gospodarstva v Mestni občini Celje (Uradni list RS, št. 76/15,  48/18, 93/20, 62/25 in 556/26) ter v skladu z Uredbo Komisije (EU) št. 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L, 2023/2831, 15.12.2023) in o znesku de minimis pomoči.

3.

Občina dodeljuje upravičencu nepovratna finančna sredstva na podlagi prijave na razpis in odločbe, izdane na osnovi predloga strokovne komisije, v enkratnem znesku v višini ______________ EUR iz proračuna Mestne občine Celje za leto 2026, iz postavke 140208 – Financiranje ukrepov za spodbujanje gospodarstva, za _______________________________
 _________________________________________ (številka ukrepa in vrsta stroška). 

4.

Upravičenec se zavezuje, da bo:
· dodeljena finančna sredstva uporabil izključno v skladu z javnim razpisom in predpisi, ki urejajo izvrševanje proračuna, 
· imel investicijo v lasti vsaj še 5 let, šteto od pridobitve uporabnega dovoljenja /nakupa investicije, 
· hranil originalno dokumentacijo še 10 let od nakazila sredstev po tej pogodbi, in v enakem obdobju  občini na zahtevo omogočil tudi vpogled v namenskost trošenja dodeljenih sredstev,
· ob kontroli namenske porabe sredstev sofinanciranja sodeloval, in pokazal ustrezno zahtevano dokumentacijo, ki se nanaša na aktivnosti, ki so bile izvedene na podlagi tega razpisa; 
· najkasneje v roku 8 dni pisno javil vse spremembe v zvezi z realizacijo kot tudi prenehanje opravljanja dejavnosti oziroma odjavo iz obveznih socialnih zavarovanj za delovni/zavarovalni čas 40 ur na teden,
· v kolikor bo upravičen do vračila že plačanega komunalnega prispevka, občini povrnil dodeljena finančna sredstva po tem razpisu, in sicer bo ob vračilu komunalnega prispevka s strani občine opravljen pobot v višini dodeljenih sredstev po tem razpisu; z dnem obveze vračila komunalnega prispevka s strani občine nastane tudi obveza vračila dodeljenih sredstev po tem razpisu, s čimer se upravičenec izrecno strinja, kar potrdi s podpisom te pogodbe,
· v kolikor bo prejel sredstva iz drugih virov za sofinanciranje istih stroškov investicije (npr. subvencije Eko sklada itd.), slednje nemudoma sporočil občini, prejeta sredstva po tem razpisu pa se mu bodo ustrezno znižala tako, da ni presežena zgornja meja upravičenih sredstev po tem razpisu; z dnem prejema sredstev iz drugih virov nastane tudi obveza vračila dodeljenih sredstev oz. razlike sredstev po tem razpisu, s čimer se upravičenec izrecno strinja, kar potrdi s podpisom te pogodbe,
· najkasneje v roku treh let od nakazila sredstev občini predložil kopijo pridobljenega pravnomočnega gradbenega dovoljenja, v kolikor slednje ob oddaji vloge še ni bilo pridobljeno,
· izpolnjeval druge obveznosti, določene v javnem razpisu.     

5.

[bookmark: _Hlk213653657]Občina se zavezuje, da bo finančna sredstva iz 3. člena te pogodbe nakazala najkasneje v roku 30. dni od dneva sklenitve pogodbe.

Občina bo sredstva nakazala na transakcijski račun upravičenca št.: ______________________________________________________________________________                odprtega pri: _______________________________________________________________.

6.

Sredstva po tej pogodbi so dodeljena izključno na podlagi predložene dokumentacije in dokazil upravičenca. V kolikor bi bilo ugotovljeno, da so bila prejeta sredstva dodeljena na podlagi neresničnih podatkov, oziroma je upravičenec prekršil druga določila pogodbe, je dolžan sredstva vrniti v celoti skupaj s pripadajočimi zakonskimi zamudnimi obrestmi, ki tečejo od zamude dalje. Upravičenec je dolžan sredstva vrniti v proračun Mestne občine Celje v roku 8 dni od poziva pristojnega upravnega organa.  

V zavarovanje vračila sredstev je upravičenec dolžan ob podpisu pogodbe občini izročiti 3 menične izjave s pooblastilom za izpolnitev in unovčitev menic, 3 bianko podpisane menice z oznako »brez protesta« in kopijo podpisnega kartona vseh bank, pri kateri ima upravičenec na dan sklenitve te pogodbe odprte svoje poslovne račune. 

Poleg v prejšnjem odstavku tega člena navedenega finančnega zavarovanja lahko upravičenec za kršitev odgovarja tudi kazensko in/ali odškodninsko, in sicer z vsem svojim premoženjem. 

Nadzor nad namensko porabo sredstev, prejetih po tej pogodbi, lahko občina začne opravljati v roku desetih let od dneva nakazila sredstev iz te pogodbe. Za začetek nadzora se šteje odprema obvestila o začetku nadzora oz. vsako drugo dejanje občine, ki meri na kontrolo namenske porabe občine (npr. terenski ogled oz. poskus terenskega ogleda itd.).  
7.


Skrbnica pogodbe s strani občine je Martina Vrečko Pekaz, e-mail:_____________ tel. št._________________________. 
Skrbnik pogodbe s strani upravičenca je _________________, e-mail: _______________________, tel. št. _____________. 


8.

Vsako nesoglasje, spor ali zahtevek, ki izvira iz ali je v zvezi s to pogodbo, ali izvira iz njene kršitve, prenehanja ali neveljavnosti, bosta stranki reševali sporazumno, v kolikor pa to ne bi bilo mogoče, bo te spore reševalo pristojno sodišče v Celju. 

9.

Pogodba je veljavno sklenjena, ko jo podpišeta obe pogodbeni stranki.

10.

V primeru, da se ugotovi, da je kdo posredno ali neposredno, v imenu in/ali na račun katerekoli pogodbene stranke dal, ponudil ali obljubil zaposlenemu pri katerikoli pogodbeni stranki ali drugi pravni ali fizični osebi, ki je kakorkoli drugače povezana s to pogodbeno stranko, kakršnokoli darilo ali plačilo v denarju ali drugem dragocenem predmetu, oziroma kakršnokoli drugo materialno ali nematerialno ugodnost za pridobitev tega posla oziroma sklenitev tega posla pod ugodnejšimi pogoji, ali za opustitev dolžnega nadzora nad izvajanjem pogodbenih obveznosti, ali za drugo ravnanje ali opustitev, s katerim je nasprotni stranki povzročena škoda ali omogočena pridobitev nedovoljene koristi, je že sklenjena in veljavna pogodba nična, če pa pogodba še ni veljavna, se šteje, da sploh ni bila sklenjena.

Pogodbena stranka, zoper katero se uvede postopek, se v celoti odpoveduje uveljavljanju odškodninskih zahtevkov zaradi ničnosti pogodbe, vključno z zahtevkom za plačilo izgubljenega dobička, kakor tudi vseh drugih zahtevkov, v kolikor bi se kasneje s pravnomočno sodbo pristojnega sodišča izkazalo, da koruptivno oziroma nezakonito dejanje v smislu tega člena ni bilo storjeno, oziroma bi bil sodni postopek ustavljen.

Oškodovana pogodbena stranka ima pravico zoper nasprotno stranko uveljavljati odškodninske in druge zahtevke, vključno z zahtevkom za vračilo že izvršenih plačil skupaj z zakonskimi zamudnimi obrestmi nastalimi zaradi ničnosti.


11.

Sestavni del te pogodbe je tudi: 
· vloga upravičenca,
· odločba občine,
· razpisna dokumentacija, vključno z odgovori na vprašanja zainteresiranih vlagateljev. 

12.

Ta pogodba je sestavljena v dveh vsebinsko identičnih izvodih, od katerih prejme vsaka stranka po en izvod. 

